Ir-Regolament tal-Kummissjoni (KEE) Nru 907/2004
tad-29 ta' April, 2004
li jemenda l-istandards ta' marketing li japplikaw għal ħxejjex friski f'dik li hi preżentazzjoni u tikkettjar
IL-KUMMISSJONI TAL-KOMUNITAJIET EWROPEJ
Wara li kkonsidrat it-Trattat li jistabbilixxi l-Komunitajiet Ewropej,
Wara li kkonsidrat ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq tal-frott u l-ħaxix [1], u b'mod partikolari l-Artikolu 2(2)
Billi:
(1) L-istandards dwar il-marketing tal-frott u l-ħaxix frisk stabbiliti skond l-Artikolu 2 tar-Regolament (KE) Nru 2200/96 jippreskrivu provvedimenti dwar il-preżentazzjoni ta' prodotti fil-pakketti u jistipulaw li l-pakketti kollha għandu jkollhom tikketta bl-informazzjoni kollha meħtieġa dwar l-identita ta' min ippakkja jew ta' min ikun bagħathom, in-natura tal-prodott, l-oriġini u l-ispeċifikazzjonijiet kummerċjali tiegħu.
(2) Hi prattika komuni fis-settur li tikketti jitwaħħlu individwalment fuq il-frott għal skopijiet ta' pubbliċita jew għal skopijiet oħra. L-iżvilupp ta' din il-prattika fil-każ ta' dawk l-aktar delikati jagħmel neċessarju l-adozzjoni ta' regoli bil-għan li tiġi evitata ħsara minn dawn it-tikketti.
(3) Xejriet reċenti fis-settur tal-frott u l-ħaxix juru partikolarment il-preparazzjoni, aktar u aktar ta' spiss fl-istess reġjun tal-produzzjoni, ta' pakketti għall-bejgħ, kif imfisser fl-Anness IV, parti I, l-ewwel fil-lista tar-Regolament tal-Kummissjoni (KE) Nru 1148/2001 tat-12 ta' Ġunju 2001 dwar kontrolli fuq konformita ma' l-istandards ta' marketing li japplikaw għal frott u ħaxix frisk [2]. Ta' spiss, meta jiġri dan, l-oġġetti jintbagħtu fis-swieq li fihom jiġu kkonsmati f'pakkjar li jista' jerġa' jintuża fit-trasport.
(4) Biex din il-prattika tkun tista' tiġi kkonsidrata, u b'mod partikolari biex jiġu evitati riskji ta' konfużjoni meta tikketti ta' pakkjar li jista' jerġa' jintuża fit-trasport jinbidlu, pakkjar għat-trasport għandu jiġi eżentat mit-tikkettjar bl-informazzjoni meħtieġa minn standards ta' marketing, basta madankollu li l-pakkjar għall-bejgħ ikollu t-tikketta korretta u li tkun tidher.
(5) Barra dan, wieħed jista' wkoll jagħmel tikketti fuq pakkjar lest minn qabel, kif imfisser fl-anness IV, punt 1, l-ewwel fil-lista tar-Regolament (KE) Nru 1148/2001, b'isem il-bejjiegħ minflok dak ta' dak li jkun ippakkja u/jew ta' min jibgħat, partikolarment biex ikun hemm qbil mal-provvedimenti li japplikaw għall-oġġetti kollha ta' ikel ippakkjat minn qabel kif imfisser bid-Direttiva 2000/13/KE tal-Parlament Ewropew u tal-Kunsill ta' l-20 ta' Marzu 2000 dwar l-approssimazzjoni tal-liġijiet ta' l-Istati Membri fejn jirrigwardaw it-tikkettjar, il-preżentazzjoni u r-reklamar ta' oġġetti ta' l-ikel [3], basta li d-dettalji fuq l-ippakkjar preparat minn qabel juru biċ-ċar min ikun ippakkja u/jew min ikun bagħtu.
(6) Il-miżuri previsti f'dan ir-Regolament huma skond l-opinjoni tal-Kumitat ta' Ġestjoni għall-frott u l-ħxejjex friski
ADOTTAT DAN IR-REGOLAMENT:
Artikolu 1
"Tikketti li jitwaħħlu individwalment fuq il-prodott għandhom ikunu hekk li meta jitneħħew ma jħallux warajhom traċċi ta' kolla li jidhru u li dawn ma jwasslux għal difetti fil-ġilda"
Artikolu 2
"L-ippakkjar m'għandux għalfejn juri d-dettalji msemmija fl-ewwel subparagrafu, meta dan ikun jinkludi pakkjar lest għall-bejgħ, li jkun jidher biċ-ċar minn barra u li jkun fih dawn id-dettalji. Dan il-pakkjar m'għandux ikollu indikazzjonijiet li jistgħu iqarrqu. Meta dan l-ippakkjar ikun imqiegħed fuq pallets, id-dettalji għandhom jidhru permezz ta' avviż imqiegħed f'pożizzjoni ovvja fuq għall-inqas żewġ naħat tal-pallet."
Artikolu 3
"A. Identifikazzjoni
L-isem u l-indirizz ta' min jippakkja u ta' min jibgħat.
Dan id-dettall jista' jinbidel:
- fil-każ tal-pakkjar kollu ħlief pakkjar li jkun lest minn qabel, bil-marka ta' kowd maħruġa uffiċjalment u aċċettata li tirrappreżenta lil min ippakkja u/jew lil min ikun jibgħat, indikata f'konnessjoni mill-qrib bir-riferenza "Min Ippakkja u/jew Min Qed Jibgħat" (jew abbrevjazzjonijiet li jfissru l-istess);
- fil-każ biss ta' pakkjar li jkun tlesta minn qabel, b'isem u l-indirizz ta' bejjiegħ stabbilit fil-Komunità indikat b'konnessjoni mill-qrib bid-dettall "Ippakkjat għal:" jew b'xi dettall li jfisser l-istess. F'dan il-każ, it-tikkettjar għandu jinkludi wkoll xi kowd li jirrappreżenta lil min ippakkja u/jew lil min ikun qed jibgħat. Il-bejjiegħ irid jagħti l-informazzjoni kollha meqjusa bħala meħtieġa mill-korp ta' spezzjoni dwar it-tifsira ta' dan il-kowd"
Artikolu 4
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' April 2004.